《送胜因长老》
宋代·释重顯

黄梅散席三百载，续焰联芳事空在。
宗兮派兮生异端，花兮叶兮太烦碎。
韶阳间出多慷慨，权要雄雄曾绝待。
曲木据位知几何，利刀翦却令人爱。
近还有箇披老衲，楚甸横身风飒飒。
铁作一寻非等闲，壁立千仞须摧蹋。
报君知，江南江北徒累累。
鳌转海运兮纤鳞片甲，雷奔电兮寸毫尺氂。
斯言勿谓存规矩，平不留兮险非取。
周行独立如便休，谁振宏纲照千古。